## 4.1.1. Melléklet: Beporzó állatok

A paradicsom különösen hatékony beporzói a poszméhfajok, mert a szárnyizmaik keltette rezgések elősegítik a virágpor kiömlését a portokból.

Számos gyógynövényt rovarok poroznak be, ilyen a citromfű, a hársfafajok, a kakukkfű, a kamilla és az orvosi zsálya.

Hazánk nagy kiterjedésű akácerdőkkel rendelkezik, amely a magyar méhészet legfontosabb méhlegelője.

A gyümölcsfák többsége öntermékeny, ami azt jelenti, hogy a virágporuk a saját bibéjükön megtapadva is elvégzik a megtermékenyítést. És vannak gyümölcsfajták, amelyek kizárólag más fák virágporával termékenyülnek meg. Ezért van feltétlenül szükség a gyümölcsöskertben a megtermékenyítést végző rovarok segítségére. Ezt a régi időkben tökéletesen elvégezték a természetben élő rovarok, lepkék, hangyák, katicabogarak, legyek és darazsak, ma már a virágok megporzásában a főszereplők egyre inkább a dolgozó háziméhek lettek.

A kakaóbab egészen apró termetű szúnyogok beporzásának köszönhető. A kávé- és a teacserje is rovarbeporzású növények.

Fontos beporzók a zengőlegyek és más légyfélék, a nappali lepkék, az éjszaka aktív lepkék; Észak- és Közép-Amerikában a kolibrik, Ausztráliában, Mexikóban és egyes trópusi vidékeken a denevérek. A nálunk különlegességnek számító mangót a fullánktalan méhek porozzák be.

*Szöveg forrása: Kovács-Hostyánszki Anikó (2018): Beporzók a kertünkben c. kiadvány (ÖKBI), valamint Bálint gazda*

[*https://ecolres.hu/sites/default/files/Beporzok\_a\_kertunkben\_online\_verzio.pdf*](https://ecolres.hu/sites/default/files/Beporzok_a_kertunkben_online_verzio.pdf)